ลุ้นผู้ว่า ธปท.
โดย...ทีมข่าวการเงินโพสต์ทูเดย์
17 เม.ย. 2558

โดย...ทีมข่าวการเงินโพสต์ทูเดย์
งวดเข้ามาทุกทีสำหรับการตั้งผู้ว่าการแบงก์ชาติคนใหม่แทน ดร.ประสาร ไตรรัตน์วรกุล ผู้ว่าการคนปัจจุบัน ที่จะหมดวาระในวันที่ 30 ก.ย.นี้ แต่กระบวนการสรรหาจะต้องเริ่มก่อนซึ่ง ดร.ประสาร คาดว่าภายในเดือน มิ.ย.นี้ น่าจะได้เห็นตัวผู้ว่าการแบงก์ชาติคนใหม่
ว่าแต่ตอนนี้อยู่ในขั้นตอนการตั้งคณะกรรมการสรรหาผู้ว่าการแบงก์ชาติ ที่บอร์ดธนาคารแห่งประเทศไทย (ธปท.) ก็ได้ชงเรื่องส่งไปให้คุณลุงสมหมาย ภาษี รมว.คลัง ตั้งกรรมการสรรหาเสียที
ปัญหาอยู่ที่ว่า กรรมการสรรหาที่กำลังจะถูกส่งให้มาคัดสรรผู้ว่าการคนใหม่ เป็นคนที่มาจากสายของหม่อมอุ๋ย ม.ร.ว.ปรีดิยาธร เทวกุล รองนายกฯ หรือจะมาจากสาย คสช. ที่ลุงป้อม พล.อ.ประวิตร วงษ์สุวรรณ รองนายกฯ และประธานคณะกรรมการขับเคลื่อนยุทธศาสตร์ของ คสช.กันแน่
แต่ที่แน่ๆ ดร.ประสาร บอกว่า คุณสมบัติของผู้ว่าการ ธปท.คนใหม่ จะต้องเป็นไปตามวิสัยทัศน์ขององค์กร คือ “ยืนตรง มองไกล ยื่นมือ ติดดิน”
ถ้าเห็นตัวประธานคณะกรรมการสรรหา ก็จะเห็นว่าใครจะมาเป็นผู้ว่าการแบงก์ชาติคนใหม่แน่นอนเลย จะเป็นคนใน คนนอก คนหนุ่ม หรือคนใกล้เกษียณ อีก 2 เดือนรู้ผลจร้า